CELEX: 32019R0898
Language: sl
Date: 2019-05-29 00:00:00
Title: Izvedbena uredba Komisije (EU) 2019/898 z dne 29. maja 2019 o izdaji dovoljenja za pripravek iz evgenola kot krmni dodatek za pitovne piščance (imetnik dovoljenja je Lidervet SL) (Besedilo velja za EGP.)

3.6.2019   
               
               
                  SL
               
               
                  Uradni list Evropske unije
               
               
                  L 144/29
               
            
         IZVEDBENA UREDBA KOMISIJE (EU) 2019/898
         z dne 29. maja 2019
         o izdaji dovoljenja za pripravek iz evgenola kot krmni dodatek za pitovne piščance (imetnik dovoljenja je Lidervet SL)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
         ob upoštevanju naslednjega:
         
                     (1)
                  
                  
                     Uredba (ES) št. 1831/2003 določa dovoljenje za dodatke za uporabo v prehrani živali ter razloge in postopke za izdajo takih dovoljenj.
                  
               
                     (2)
                  
                  
                     V skladu s členom 7 Uredbe (ES) št. 1831/2003 je bil vložen zahtevek za izdajo dovoljenja za evgenol. Navedenemu zahtevku so bili priloženi zahtevani podatki in dokumenti iz člena 7(3) navedene uredbe.
                  
               
                     (3)
                  
                  
                     Navedeni zahtevek zadeva dovoljenje za pripravek iz evgenola kot krmni dodatek za pitovne piščance in njegovo uvrstitev v kategorijo dodatkov „zootehnični dodatki“.
                  
               
                     (4)
                  
                  
                     Evropska agencija za varnost hrane (v nadaljnjem besedilu: Agencija) je v mnenjih z dne 21. oktobra 2015 (2) in 4. julija 2017 (3) ugotovila, da evgenol pod predlaganimi pogoji uporabe nima škodljivega učinka na zdravje živali in ljudi ali na okolje. Ugotovila je, da je dodatek učinkovit pri pospeševanju rasti pitovnih piščancev. Agencija je menila, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analizni metodi krmnega dodatka v krmi, ki ga je predložil referenčni laboratorij, ustanovljen z Uredbo (ES) št. 1831/2003.
                  
               
                     (5)
                  
                  
                     Ocena pripravka iz evgenola je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo evgenola, kakor je opredeljena v Prilogi k tej uredbi.
                  
               
                     (6)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „drugi zootehnični dodatki“, se dovoli kot dodatek v prehrani živali v skladu s pogoji iz navedene priloge.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 29. maja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 268, 18.10.2003, str. 29.
         
            (2)  EFSA Journal 2015;13(11):4273.
         
            (3)  EFSA Journal 2017;15(7):4931.
      
      
         
            PRILOGA
            
                        Identifikacijska številka dodatka
                     
                     
                        Ime imetnika dovoljenja
                     
                     
                        Dodatek
                     
                     
                        Sestava, kemijska formula, opis, analizna metoda
                     
                     
                        Vrsta ali kategorija živali
                     
                     
                        Najvišja starost
                     
                     
                        Najnižja vsebnost
                     
                     
                        Najvišja vsebnost
                     
                     
                        Druge določbe
                     
                     
                        Datum poteka veljavnosti dovoljenja
                     
                  
                        mg dodatka/kg popolne krmne mešanice z vsebnostjo vlage 12 %
                     
                  
                        
                           Kategorija zootehničnih dodatkov. Funkcionalna skupina: drugi zootehnični dodatki (izboljšanje proizvodnih lastnosti)
                        
                     
                  
                        4d18
                     
                     
                        Lidervet SL
                     
                     
                        pripravek iz evgenola
                     
                     
                        
                           Sestava dodatka
                        
                        Pripravek iz:
                        
                                    —
                                 
                                 
                                    evgenola 5 %;
                                 
                              
                                    —
                                 
                                 
                                    gliceril polietilenglikol ricinoleata 55–56 %;
                                 
                              
                                    —
                                 
                                 
                                    amorfnega silicijevega dioksida 33 %;
                                 
                              
                                    —
                                 
                                 
                                    poli(metakrilne kisline-koetil akrilata) 6 %.
                                 
                              V granulah.
                        
                           Lastnosti aktivne snovi
                        
                        evgenol (2-metoksi-4-(2-propenil)fenol, 4-alil-2-metoksifenol, 4-alilgvajakol) (99,5 %)
                        št. CAS: 97-53-0
                        C10H12O2
                        
                        
                           Analizna metoda
                            (1)
                        
                        Za določanje količine evgenola v krmnem dodatku in krmi:
                        
                                    —
                                 
                                 
                                    plinska kromatografija s plamensko ionizacijskim detektorjem (GC-FID).
                                 
                              
                     
                        pitovni piščanci
                     
                     
                        —
                     
                     
                        100
                     
                     
                        100
                     
                     
                        
                                    1.
                                 
                                 
                                    V navodilih za uporabo dodatka in premiksov se navedejo pogoji skladiščenja in obstojnost pri toplotni obdelavi.
                                 
                              
                                    2.
                                 
                                 
                                    Nosilci dejavnosti poslovanja s krmo zaradi morebitnih tveganj, ki izhajajo iz uporabe dodatka in premiksov, za uporabnike določijo postopke varnega ravnanja in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo.
                                 
                              
                                    3.
                                 
                                 
                                    Mešanje z drugimi viri evgenola ni dovoljeno.
                                 
                              
                     
                        23. junij 2029
                     
                  
               (1)  Podrobnosti o analiznih metodah so na voljo na naslovu referenčnega laboratorija: https://ec.europa.eu/jrc/en/eurl/feed-additives/evaluation-reports.